De to røveridømte svenskere efterlyses nu af Nordjyllands Politi. Begge er dømt 2 års fængsel for røveri mod Klitgård Ure.

De 2 flygtede er identiske med. Samir Loudiyi, 38 år, signalement: mand, 176 cm høj, alm. bygning, sort kort hår, brune øjne, intet om påklædning. Nick Soumah, 24 år, signalement: mand, 172 cm høj, alm. bygning, sort kort hår, brune øjne, intet om påklædning. Hvis du ser den ene eller begge disse mænd, skal du omgående ringe til Nordjyllands Politi på 114. Lørdag 19. marts 2011 begik 3 maskerede mænd væbnet røveri mod urmagerforretningen Klitgaard, Bispensgade i Aalborg. Udbyttet blev ure til en værdi af cirka 1 million kroner. Efter intens efterforskning blev 3 svenske statsborgere anholdt og sigtet for at have begået røveriet. De har siddet varetægtsfængslet indtil 25. august, hvor retssagen mod dem begyndte. 6. oktober skulle der finde domfældelse sted ved byretten i Aalborg. I pausen umiddelbart inden domsafsigelsen lykkedes det 2 af gerningsmændene at flygte fra byretten. Alle 3 tiltalte blev idømt fængsel i 2 år for røveriet.